Soe ja särisev tuliuus CD plaat Lottemaa armastatud lauludega on ilmunud!
Lottemaa laulab vol 2:
mozzarella ja maasikad
Saadaval ainult Lottemaal kohapeal ja Lottemaa e-poes!
Sellelt plaadilt võib leida lugusid nagu:
Pasta-pitsa
Pulmavalss
Koeruspolka
Külasimman
Lepatriinu
Ja palju teisi toredaid Lottemaa hitte!
Plaadil oleva 20 laulu autoriteks ja esitajateks on Lottemaa noored näitlejad.
Plaadi saamislugu:
Lottemaal töötab igal suvel suur hulk väga-väga andekaid noori inimesi, kes pole mitte ainult head näitlejad, vaid ka suurepärased muusikud ja muidu loomingulised inimesed. Eks juba vanarahvas teadis rääkida, et kus palju vahvat rahvast koos, seal palju ka suurepärast sünnib.
Juba esimestel Lottemaa suvedel hakkas tekkima platsil toredaid viisijuppe ja laulukesi. Pöördeline hetk oli ehk siis, kui hirmandeka noore näitleja, Marta-Lotta Kuke, sulest nägi ilmavalgust „Putukate laul“. Selles laulus oli midagi tõeliselt fenomenaalset. Kõik, kes seda laulu vaid korra kuulsid, kohe ise ka laulma hakkasid. Putukate laulu kostis 2016 suvel igast Lottemaa servast ja mitte ainult: laulsid tegelased platsil, laulsid lapsed, laulsid emad ja isad ning Putukaid lauldi ka edasi kodudes. Kui üks lugu on nõnda köitev, siis peab selle loo päris kindlasti jäädvustama. Sellest tekkiski mõte minna suve lõpus stuudiosse ja võtta linti kõik ägedad laulud, mis meil platsil on sündinud
Mõte tundus noortele väga ahvatlev ja isegi nii ahvatlev, et uusi lugusid hakkas tulema uusi nagu seeni pärast vihma. Suve lõpuks oli meil juba umbes 15 laulu, mida saime stuudios üles võtta ja nii tekkiski esimene ports Lottemaa omi laule, mida sai kasutada nii etendustes, kui ka niisaama platsil.
Järgmisel suvel lisandus juurde veel teist sama palju laule ning siis tekkis juba idee parimatest paladest plaat koostada. Tegime suure külakoosoleku ning valisime välja 12 parimat lugu, mis saidki esimesele CD plaadile „Vahvlid vahukoorega“!
Igal suvel sünnib Lottemaal uusi ja ägedaid laule, sest noori inspireerib suvi ja rõõm ning muidugi ka võimalus minna augustis stuudiosse ja professionaalset tehnikat kasutades kõik see üles lindistada. Kui sul on võimalus minna ägedasse stuudiosse, ülivinge helimehe Janek Kivi, juurde, kes mitte ainult ei salvesta muusikat, vaid on ka hea sõber, nõuandja ja peene muusikamaitsega professionaal, siis mida muud ongi loominguks noorel inimesel vaja!
Suur ja sügav kummardus meie andekatele laululoojatele, nende esitajatele ning muidugi Janekile!
2020 sügisel saime “purki” juba oma teise CD plaadi „Mozzarella ja maasikad“ ning oleme väga tänulikud, kui te hakkate meie lugusid armastama sama palju, kui meie ise neid armastame.
Hana Kivi
Lottemaa programmijuht
Plaadi tegijad:
Laulude nimekiri ja autorid:
- Pasta-pitsa – viis ja sõnad Johanna Kristina Artjušin
- Ootamise lauluke – viis ja sõnad Hanna Grete Rebane
- Pulmavalss – viis Siim Prave, sõnad Karoliine Pruul
- Koeruspolka – viis ja sõnad Johanna Kristina Artjušin
- Laul Murest – viis ja sõnad Wanda Helene Ollep
- Mati laul – viis ja sõnad Kristjan Laas
- Leiutaja käsiraamat – viis ja sõnad Andreas Päeva
- Oskari puhkuselaul – viis ja sõnad Kristjan Laas
- Külasimman – viis Rasmus Järvesaar, sõnad Kevin Pisartšik
- Hei-hoo – viis ja sõnad Hanna Grete Rebane
- Julia laul Giovannile – viis ja sõnad Hanna Grete Rebane
- Rännak – viis ja sõnad Loore Laimets
- Maraton – viis ja sõnad Hanna Grete Rebane
- Saja-saja alla – viis ja sõnad Hanna Grete Rebane
- Lepatriinu – viis ja sõnad Wanda Helene Ollep
- Vihmalaul – viis Rasmus Järvesaar, sõnad Andreas Päeva
- Lembitu unenäolaul – viis ja sõnad Rasmus Järvesaar
- Jõululaul – viis ja sõnad Karoliine Pruul
- Vaata kuud – viis ja sõnad Johanna Kristina Artjušin
- Pannaka räppballaad – viis ja sõnad Kristjan Taska
Lood laulsid ja mängisid sisse Lottemaa näitlejad: Kevin Psartšik, Wanda-Helene Ollep, Rasmus Järvesaar, Mathias Einari Leedo, Karl-Ent Pääsuke, Johanna Kristina Artjušin, Mattias Metsalu, Siim Prave, Hanna Grete Rebane, Isabel-Mary Roos, Karoliine Pruul, Loore Laimets, Kristjan Taska, Kristjan Laas, Kätlin Kits, Jelisavet Tsvupilo, Marta Lotta Kukk.
Laulude salvestus ja kokkumäng: Janek Kivi Heliala Stuudio.
Projektijuht: Hana Kivi
Kunstnik: Heiki Ernits
Plaadi väljaandja: Lottemaa teemapark OÜ, 2021
Lottemaa CD plaadid on saadaval ainult Lottemaal kohapeal ja Lottemaa e-poes!